Ceratonia? Iva din hi l-isem tal-fondazzjoni politika affiljata ma' Alternattiva Demokratika. Ceratonia hi l-isem tekniku tal-ħarruba u allura ir-rabta man-natura u l-ekoloġija. Dal-għodu, l-Fondazzjoni Ceratonia tat bidu għal taħrig ta' numru ta' żgħażagħ li huma interessati fil-politika ekoloġika. Dan it-taħriġ qed isir bl-għajnuna tal-Green European Foundation, il-fondazzjoni tal-partiti ħodor Ewropej, u ser ikun mifrux fuq numru ta' xhur. Hu inkoraġġanti li fis-sitwazzjoni politka preżenti, fejn il-polarizzazzjoni qed issir dejjem iżjed akuta għad hawn min hu interessat fi triq politika differenti.